Qatar Airways
Qatar Airways Company Q.C.S.C (araabia keeles: القطرية‎‎, Al Qatariyah) on Katari riiklik lennufirma, mis tegutseb Qatar Airways nime all peakontoriga Qatar Airways Toweris Dohas. Lennufirma toimib hub-and-spoke meetodil üle 150 sihtkohaga igal pool Aafrikas, Euroopas, Kaug-Idas, Lõuna-Aasias, Lähis-Idas, Põhja-Ameerikas, Lõuna-Ameerikas ja Okeaanias. Lennufirma kodulennuväli on Hamadi rahvusvaheline lennujaam. Ettevõte kasutuses on üle 210 lennuki. Qatar Airways Groupil on üle 40 000 töötaja, neist 24 000 töötab Qatar Airwaysis. Lennufirma on 2013. aasta oktoobrist Oneworldi liige. Qatar Airways teatas ITB Berlin 2018 turismimessi esimesel päeval, et alustab lendudega Doha ja Tallinna vahel, kuid ei ole kuupäeva pole veel teatavaks tehtud.